***„***MAPIRANJE VISOKOŠKOLSKIH KVALIFIKACIJA U SVRHU AUTOMATSKOG PRIZNAVANJA U REGIJI - MOQAR“

6.11.2024. I 7.11.2024. GODINE

Na Završnoj konferenciji MOQAR projekta, doneseni su sljedeći ***zaključci***:

1. Rezultati MOQAR projekta su važan čimbenik unapređenja postupaka priznavanja inozemnih visokoškolskih kvalifikacija u Bosni i Hercegovini.
2. Automatsko priznavanje treba pobliže pojasniti administrativnom i nastavnom osoblju koje kontinuirano provodi postupke priznavanja inozemnih visokoškolskih kvalifikacija u BiH, što znači da je nužno organizirati obuke kao diseminaciju MOQAR projekta.
3. ENIC/NARIC centri regije su suglasni da automatsko priznavanje nije moguće bez ispunjenih preduvjeta, koji podrazumijevaju razvijen i implementiran sustav osiguranja kvalitete i izrađen kvalifikacijsk okvir svake zemlje te mapiranje visokoškolskih kvalifikacija.
4. Razvoj kvalitetnog visokog obrazovanja nije moguće ukoliko nedostaje jedan od tri ključna elementa – osiguranje kvalitete, kvalifikacijski okvir i pošteno i fer priznavanje inozemnih visokoškolskih kvalifikacija.
5. Za prepoznavanje i priznavanje visokoškolskih kvalifikacija stečenih u BiH, unutar Europskog prostora visokog obrazovanja i šire, neophodno je intenzivno raditi na punopravnom članstvu u europskim asocijacijama sustava osiguravanja kvalitete, kao što su ENQA i EQAR.
6. Sve razine obrazovnih vlasti trebaju intenzivno surađivati, kako bi razvoj visokog obrazovanja u BiH pratio sve trendove Europskog prostora visokog obrazovanja.
7. Odluka o usvajanju Osnova kvalifikacijskog okvira u Bosni i Hercegovini ("Službeni glasnik BiH", broj 31/11, 39/12) je dobar i dovoljan temelj za razumijevanje razina i ishoda učenja visokoškolskih kvalifikacija stečenih u BiH.
8. Propisi iz područja priznavanja inozemnih visokoškolskih kvalifikacija trebaju biti u potpunosti usuglašeni s odredbama Lisabonske konvencije o priznavanju (LRC) i njezinih pratećih dokumenata.
9. Žurno je potrebno pristupiti izmjeni zakona u županijama/kantonima koji još uvijek provode zakone o nostrifikaciji i ekvivalenciji, a to su HNŽ/K, HBŽ/KANTON 10 i SBK/KSB.
10. Sudionici Konferencije trebaju stvarati pozitivno okruženje za implementaciju stečenih znanja i najnovijih trendova iz područja priznavanja inozemnih visokoškolskih kvalifikacija te stečena znanja prenositi unutar svog radnog okruženja.
11. Na visokoškolskim ustanovama u BiH je potrebno provoditi intenzivne treninge o postupcima akademskog priznavanja, što omogućuje priznavanje različitih vidova učenja i priznavanje visokoškolskih kvalifikacija osobama sa nedovoljnom ili bez dokumentacije.
12. Svi dionici u visokom obrazovanju pored Lisabonske konvencije i njenih pratećih dokumenta, trebaju koristiti i Priručnik Europskog prostora priznavanja 2023. godine, koji je preveden na sve jezike koji su u službenoj upotrebi u Bosni i Hercegovini kao rezultat MOQAR projekta.
13. Neophodno je kontinuirano održavanje regionalnih godišnjih sastanaka ENIC/NARIC centara.